Tappajahai 2

Juoni

Elokuvan alussa kaksi sukeltajaa tutkii vesialuetta Amityssä, jonne poliisipäällikkö Martin Brody oli tappanut suuren hain neljä vuotta sitten. Yllättäen paikalle saapuu hai ja tappaa sukeltajat, joista toinen ehtii ottaa lähikuvan hain silmästä. Seuraavaksi hain uhriksi joutuu tyttö, joka hiihtää vesisuksilla äitinsä ohjaaman veneen perässä. Hai kaappaa tyttären ja aiheuttaa äidille paniikin, jonka seurauksena äiti räjäyttää veneensä. 
Kauempana tapahtumapaikasta joukko nuoria pitää hauskaa pienen majakkasaaren rannalla. Eräs joukon pojista jahtaa leikillään tyttöä, ja jahdin seurauksena he löytävät rannan edustalta pienen miekkavalaan ruhon raadeltuna ja suurelta osin kyljestä syötynä. Poliisi kutsutaan paikalle ja Brody päättelee jäljistä, että vesissä liikkuu toinen suuri valkohai. Vaughn ja Peterson kuitenkin vähättelevät päätelmää, sillä uusi hai olisi haitaksi Amityn turismille ja siten kaupungin rahatuloille.
Tämän jälkeen Brody käskee poikiansa Michaelia ja Seania pysymään kaukana rannoilta, vaikka Michael haluaa ystäviensä mukaan purjehdusretkelle. Aamutuimaan Michael karkaa ystäviensä kanssa ja paljastumisensa estämiseksi ottaa pikkuveljensä mukaan. Myöhemmin päivällä Brody huomaa tähystystornistaan suuren varjon vedessä ja ammuskelee veteen omia myrkkyluotejaan aiheuttaen pakokauhua rannalla. Lopulta hänen näkemänsä varjo paljastuukin sinikalojen parveksi. Tapahtuman jälkeen Brody menettää virkansa ja alkaa juoda alkoholia. 
Päivällä joukko ravunpyytäjiä lähtee sukeltamaan vesistä rapuja ja hai hyökkää erään sukeltajan kimppuun. Pakokauhun vallassa hän polskii pinnalle verta vuotaen, ja hänet nostetaan veneeseen. Muut ymmärtävät, mikä hänet oli pelästyttänyt, vasta kun he näkevät hainevän, joka lähtee merta päin.
Brody ja Ellen huomaavat lastensa lähteneen ja ottavat Brodyn entisen apulaisen mukaan poliisiveneeseen ja lähtevät takaa-ajoon. He saapuvat paikalle, jossa hai on hyökännyt kahden veneilemässä olleen nuoren kimppuun ja vienyt toisen heistä. Brody käskee Ellenin viedä henkiin jääneen nuoren ohiajavan veneen kyydissä rantaan, minkä jälkeen hän lähtee itse etsimään lapsiaan ja huomaa, että mereltä lähestyy uhkaava myrsky.
Kun hai saavuttaa purjehdusretkellä olevat nuoret, se tappaa osan heistä ja tuhoaa heidän veneitään. He näkevät helikopterin, joka lähetettiin hakemaan heitä pois. Kun helikopteri on valmiina nousemaan, hai tarraa kopterin oikeasta vesityynyyn. Kun Brody myöhemmin saapuu paikalle, hän antaa nuorille köyden. Ajettuaan karille hän kiinnittää sen vieressä olevan saaren sähkökaapeliin. Hai nousee pintaan.
Samalla osa nuorista putoaa kauhuissaan veteen ja lähtee uimaan kohti saarta, jolloin hai hyökkää yhden kimppuun, mutta ei kuitenkaan onnistu syömään tätä. Tyttö saa pienen rintanaarmun ja pääsee rantaan. Tämän jälkeen Brody ottaa pienen hätäkumiveneen ja airon mukaansa ja meloo nuoria kohden. Siinä samassa hän muistaa, että hait pitävät erilaisista äänistä ja menevät niitä kohden. Hän alkaa paukutella sähköjohtoa, jolloin hai lähestyy häntä. Hai ei hyökkääkään, vaan kiertelee toista selviytynyttä tyttöä ja Seania.
Kun hai taas katoaa veden suojiin, Brody alkaa paukutella uudelleen vettä, jolloin hai lähestyy häntä nopeasti. Kun hai on puraisemassa Brodya, hän työntää sähkökaapelin sen kitaan. Kun hai on saanut sähköiskun, se vajoaa kuolleena pohjaan. Lopulta Brody saa nuoret omin avuin takaisin kaupunkiin

Vastaanotto

Video-oppaassa vuodelta 1994 Kari Salminen kutsui tätä teini-ikäisiin keskittyvää jatko-osaa alkuperäiseen verrattuna ”haiksi ilman hampaita” ja siksi surkeaksi näyksi. Hän antoi elokuvalle yhden tähden viidestä, mikä vastaa sanallista arviota ”huono”.